
REFERAT

privind aprobarea Planului Urbanistic de Detaliu 
„Amplasare casa unifamiliala”, str. Martir Ioan Ciordas, nr. 24, Timişoara 
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2009-0017049/11.11.2009 şi completată cu nr. UR2009-019797/16.12.2009, UR2010-000148/12.01.2010, privind aprobarea Planului Urbanistic de Detaliu „Amplasare casa unifamiliala”, str. Martir Ioan Ciordas, nr. 24, Timişoara;
Ţinând cont de Raportul de Avizare Favorabil nr. 01/PV-04.03.2010 al Comisiei Tehnice de Amenajare a Teritoriului şi de Urbanism;
Având în vedere prevederile Certificatului de Urbanism nr. 2698/05.06.2009, precum şi modificările survenite la Legea nr. 350/2001, în această perioadă;
Documentaţia PUD „Amplasare casa unifamiliala”, str. Martir Ioan Ciordas, nr. 24, Timişoara, beneficiari Novacovici Ioan si Novacovici Lenuta, proiectant SC Siregon Grup SRL,  a fost afişată pe site-ul oficial al Primăriei Municipiului Timişoara începand cu  luna decembrie.

Avand in vedere ca, nu au fost solicitari privind organizarea unei dezbateri publice, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007, consideram ca nu necesita dezbatere publica, intrucat se propune realizarea unei a 2-a case pe parcela, permisa de RLU aferent PUG Timisoara;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Amplasare casa unifamiliala”, str. Martir Ioan Ciordas, nr. 24, Timişoara 
Documentaţia Plan Urbanistic de Detaliu „Amplasare casa unifamiliala”, str. Martir Ioan Ciordas, nr. 24, Timişoara, este elaborată de SC Siregon Grup SRL, proiect nr. 9058/2009, la cererea beneficiarilor Novacovici Ioan si Novacovici Lenuta. 
Terenul studiat în cadrul documentatiei Plan Urbanistic de Detaliu “ Amplasare casa unifamiliala”, str. Martir Ioan Ciordas, nr. 24, este situat în intravilanul municipiului Timişoara, în partea de sud - vest a oraşului, în UTR 66, fiind delimitat in partea de vest de str. Martir Ioan Ciordas, la nord, sud si est de locuinte in regim de P – P+1E+M.
Prin P.U.G. Timisoara aprobat prin H.C.L. nr. 157/2002, prelungit prin H.C.L. nr. 139/2007, pentru acest amplasament este stabilita functiunea de zona rezidentiala existenta conform R.L.U. aferent P.U.G., a 2-a casa pe parcela se poate realiza doar in baza unei documentatii de urbanism aprobata.   

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Consiliului Judeţean Timiş.

Prin prezentul Plan Urbanistic de Detaliu „Amplasare casa unifamiliala”, str. Martir Ioan Ciordas, nr. 24, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.
Terenul studiat, în suprafaţă totală de 1079 mp, este inscris in CF nr. 404537, Timisoara (provenita din conversia de pe hartie a CF nr. 1734, Chisoda), avand nr. top 1320/633, curti constructii, proprietari fiind NOVACOVICI IOAN si NOVACOVICI LENUTA.

Terenul studiat este ocupat in prezent de o constructie avand functiunea de locuinta individuala in regim P.
Prin documentatia Plan Urbanistic de Detaliu „Amplasare casa unifamiliala”, str. Martir Ioan Ciordas, nr. 24, Timişoara, se propune construirea unei a 2-a case pe parcela in regim de S+P+E+M. Imobilul nou se va amplasa cu respectarea distantelor fata de limitele de proprietate. 
Accesul auto pentru parcajele din incinta parcelei (cu posibilitate de întoarcere pe parcelă) se va face din strada Martir Ioan Ciordas, conform avizului Comisiei de Circulaţie nr. TH2009-006640/ 24.09.2009.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002 şi prelungit cu HCL nr. 139/2007.
Eliberarea Autorizatiei de Demolare pentru casa existenta in aliniament, este conditionata de reconstruirea in front, cu respectarea R.L.U. aferent P.U.G. Timisoara.

Indicii de construibilitate propuşi prin documentatie:

POT max  = 40 %

CUT max  = 1,2

Regim maxim de înălţime – S+P+2E, conform P.U.G.
Spatii verzi - conform reglementarilor in vigoare
La eliberarea Autorizaţiei de Construire se vor respecta toate condiţiile impuse prin avizele eliberate de către deţinătorii de reţele şi utilităţi publice, care se vor realiza pe cheltuiala beneficiarului.

Documentaţia de urbanism este însoţită de toate avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/16.08.2000 al M.L.P.A.T. ( M.T.C.T.)

Planul Urbanistic de Detaliu „Amplasare casa unifamiliala”, str. Martir Ioan Ciordas, nr. 24, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani, perioada in care trebuie demarate investitiile prevazute in documentatie.

